СТАНОВИЩЕ НА ЕВРОПЕЙСКАТА ЦЕНТРАЛНА БАНКА

от 2 декември 2022 година

относно предложение за регламент на Съвета за създаване на механизъм за корекция на пазара с цел защита на гражданите и икономиката от прекомерно високи цени

(CON/2022/44)

(2023/C 41/03)

Въведение и правно основание

На 25 ноември 2022 г. Европейската централна банка (ЕЦБ) получи искане от Съвета на Европейския съюз за становище относно предложение за регламент на Съвета за създаване на механизъм за корекция на пазара с цел защита на гражданите и икономиката от прекомерно високи цени (1) (наричан по-долу „предложеният регламент“).

ЕЦБ е компетентна да даде становище на основание член 127, параграф 4 и член 282, параграф 5 от Договора за функционирането на Европейския съюз, тъй като предложеният регламент съдържа разпоредби, засягащи приноса на ЕЦБ и Европейската система на централните банки за гладкото провеждане на следваните от компетентните органи политики, свързани със стабилността на финансовата система, както е посочено в член 127, параграф 5 от Договора и член 3.3 от Устава на Европейската система на централните банки и на Европейската централна банка (наричан по-долу „Уставът на ЕСЦБ“). Управителният съвет прие настоящото становище съгласно член 17.5, изречение първо от Процедурния правилник на Европейската централна банка.

Общи забележки

ЕЦБ взема под внимание предложения регламент и неговата цел за създаване на временен механизъм за корекция на пазара и признава сериозните предизвикателства пред гражданите на ЕС и икономиката на Съюза, породени от прекомерно високите цени на енергията.

С предложения регламент се създава механизъм за корекция на пазара за сделки с природен газ, сключвани на пазара TTF на деривати за месец напред, който се задейства при кумулативното изпълнение на две условия („събитие за корекция на пазара“). В предложения регламент се посочва, че Агенцията на Съюза за сътрудничество между регулаторите на енергия (ACER) отговаря за мониторинга на изпълнението на тези условия и, когато отчете събитие за корекция на пазара, трябва незабавно да публикува известие в Официален вестник на Европейския съюз („известие за корекция на пазара“) и да информира Европейската комисия, Европейския орган за ценни книжа и пазари (ЕОЦКП) и ЕЦБ за събитието за корекция на пазара. В предложения регламент също така се предвижда преустановяване на действието на механизма за корекция на пазара по всяко време от Комисията, ако възникнат нежелани смущения на пазара или очевидни рискове от такива смущения, оказващи отрицателно въздействие върху сигурността на доставките, потоците в рамките на ЕС или финансовата стабилност („решение за преустановяване“).

ЕЦБ признава, че механизмите, насочени към ограничаване на екстремни ценови равнища и нестабилността на пазарите на газ на едро, по принцип могат да намалят редица рискове за финансовата стабилност, включително рисковете, проявени в периоди на високи и нестабилни цени на газа през 2022 г. ЕЦБ обаче счита, че настоящата структура на предложения механизъм за корекция на пазара може при определени обстоятелства да застраши финансовата стабилност в еврозоната. Настоящата структура на механизма може да увеличи нестабилността и свързаните с нея искания за допълнително обезпечение, да постави под въпрос способността на централните контрагенти да управляват финансовите рискове, както и да стимулира преминаването от местата на търговия към извънборсовия пазар, при който не се извършва централизиран клиринг. Тези съображения, свързани със стабилността на финансовата система, следва да бъдат взети предвид от Съвета при обсъжданията на предложения регламент.

Специфични забележки

1. Ролята на ЕЦБ

1.1 Предложеният регламент предвижда няколко случая, в които ЕЦБ е задължена или може да играе роля при предоставянето на становища, доклади, наблюдение и съдействие на Комисията при изпълнението на нейните задачи съгласно предложения регламент. Първо, що се отнася до задействането на механизма за корекция на пазара, когато въз основа на резултатите от наблюдението на ACER са налице конкретни признаци за неизбежно събитие за корекция на пазара, Комисията трябва да поиска становище от ЕЦБ, ЕОЦКП и, когато е целесъобразно, Европейската мрежа на операторите на преносни системи за газ (ENTSOG) и Координационната група по природния газ, създадена съгласно Регламент (ЕС) 2017/1938 на Европейския парламент и на Съвета (2), относно въздействието на евентуално събитие за корекция на пазара върху сигурността на доставките, потоците в рамките на ЕС и финансовата стабилност, за да може Комисията при необходимост бързо да спре задействането на механизма за корекция на пазара (3). Второ, в случай на събитие за корекция на пазара Комисията трябва незабавно да изиска от ЕЦБ доклад относно риска от нежелани смущения за стабилността и нормалното функциониране на пазарите на енергийни деривати (4). Трето, що се отнася до преустановяване на действието на механизма за корекция на пазара, в предложението се изисква ЕОЦКП, ЕЦБ, ACER, Координационната група по природния газ и ENTSOG постоянно да наблюдават въздействието на максималния праг за офериране върху пазарите и сигурността на доставките (5). Четвърто, когато преценява дали да приеме решение за преустановяване, Комисията трябва да вземе предвид дали продължаващото задействане на механизма за корекция на пазара влияе върху стабилността и правилното функциониране на пазарите на енергийни деривати, наред с другото, съгласно доклад на ЕОЦКП за последствията от задействането на мярката за корекция на пазара и становище на ЕЦБ, специално поискани от Комисията. Становището на ЕЦБ трябва да бъде издадено не по-късно от 48 часа или в рамките на същия ден при спешни случаи по искане на Комисията (6). Пето, от ACER, ЕЦБ, ЕОЦКП, Координационната група по природния газ и ENTSOG се изисква да подпомагат Комисията при изпълнението на нейните задачи, установени с предложения регламент (7). Накрая, преди да представи на Съвета предложение за преразглеждане на условията за задействане на механизма, Комисията следва да се консултира с ЕЦБ (8).

1.2 ЕЦБ припомня, че ЕСЦБ е длъжна съгласно член 127, параграф 5 от ДФЕС и член 3.3 от Устава на ЕСЦБ да допринася за гладкото провеждане на следваните от компетентните органи политики, свързани с пруденциалния надзор над кредитните институции и стабилността на финансовата система. Освен това съгласно член 25.1 от Устава на ЕСЦБ ЕЦБ може да дава становища и да бъде консултирана от Съвета, Комисията и компетентните власти на държавите членки във връзка с обхвата и приложението на законодателството на Съюза, отнасящо се до надзора за пруденциалност върху кредитните институции и стабилността на финансовата система. В този контекст и в съответствие с принципа на взаимно лоялно сътрудничество, предвиден в член 13, параграф 2 от ДЕС, ЕЦБ е готова, в рамките на предоставените ѝ с Договорите правомощия, да подпомага Комисията при изпълнението на нейните задачи, установени с предложения регламент. ЕЦБ също така е наясно със значението и сложността на предмета на предложения регламент и потенциалните последици за финансовите пазари.

1.3 Първо , такова прецизиране е необходимо, за да се гарантира, че предложеният регламент, който ще бъде приет с правно основание член 122, параграф 1 от ДФЕС, не възлага нови задачи на ЕЦБ. Възлагането на нови задачи или отговорности на ЕЦБ може да се извършва само в тези конкретни и ограничени случаи, изброени в Договорите, например съгласно член 127, параграф 6 от ДФЕС, и при спазване на ограниченията, определени в тези разпоредби Второ , това прецизиране е необходимо, за да се отразят ролите, предвидени за други органи и структури съгласно правото на Съюза, които може да са от по-голямо значение за предмета на предложения регламент. Например ЕОЦКП отговаря, наред с другото, за приноса към целостта, прозрачността, ефикасността и нормалното функциониране на финансовите пазари Трето , прецизирането на ролята на ЕЦБ съгласно предложения регламент би избегнало прекалено формалистичното участие на ЕЦБ и би улеснило по-добре ефикасното сътрудничество в кратки времеви рамки. Накрая, това прецизиране съответства в по-голяма степен на задачата, възложена на ЕСЦБ съгласно член 127, параграф 5 от ДФЕС и член 3.3 от Устава на ЕСЦБ, да допринася за гладкото провеждане на следваните от компетентните органи политики, свързани със стабилността на финансовата система. ЕЦБ обаче счита, че позоваванията на ролята на ЕЦБ при предоставянето на становища, доклади, наблюдение и съдействие на Комисията при изпълнението на нейните задачи съгласно предложения регламент следва да бъдат допълнително прецизирани, за да отразят точно задачите и независимостта на ЕЦБ съгласно Договорите, както и ясното разпределение на техническия експертен капацитет и отговорностите съгласно правото на Съюза ( 9 ) , такова прецизиране е необходимо, за да се гарантира, че предложеният регламент, който ще бъде приет с правно основание член 122, параграф 1 от ДФЕС, не възлага нови задачи на ЕЦБ. Възлагането на нови задачи или отговорности на ЕЦБ може да се извършва само в тези конкретни и ограничени случаи, изброени в Договорите, например съгласно член 127, параграф 6 от ДФЕС, и при спазване на ограниченията, определени в тези разпоредби ( 10 ) , това прецизиране е необходимо, за да се отразят ролите, предвидени за други органи и структури съгласно правото на Съюза, които може да са от по-голямо значение за предмета на предложения регламент. Например ЕОЦКП отговаря, наред с другото, за приноса към целостта, прозрачността, ефикасността и нормалното функциониране на финансовите пазари ( 11 ) , прецизирането на ролята на ЕЦБ съгласно предложения регламент би избегнало прекалено формалистичното участие на ЕЦБ и би улеснило по-добре ефикасното сътрудничество в кратки времеви рамки.това прецизиране съответства в по-голяма степен на задачата, възложена на ЕСЦБ съгласно член 127, параграф 5 от ДФЕС и член 3.3 от Устава на ЕСЦБ, да допринася за гладкото провеждане на следваните от компетентните органи политики, свързани със стабилността на финансовата система. Когато ЕЦБ отправя препоръки за изменения на предложения регламент, конкретните предложения с обяснителен текст към тях се представят в технически работен документ. Техническият работен документ е достъпен на английски език на EUR-Lex.

Съставено във Франкфурт на Майн на 2 декември 2022 година. Председател на ЕЦБ Christine LAGARDE

(1) COM (2022) 668 final.

(2) Регламент (ЕС) 2017/1938 на Европейския парламент и на Съвета от 25 октомври 2017 г. относно мерките за гарантиране на сигурността на доставките на газ и за отмяна на Регламент (ЕС) № 994/2010 (ОВ L 280, 28.10.2017 г., стр. 1).

(3) Член 3, параграф 3 от предложения регламент.

(4) Член 3, параграф 8 от предложения регламент.

(5) Член 5, параграф 1 от предложения регламент.

(6) Член 5, параграф 2, буква г) и член 5, параграф 4 от предложения регламент.

(7) Член 5, параграф 4 от предложения регламент.

(8) Член 5, параграф 6 от предложения регламент.

(9) Вж. параграф 1 от Становище CON/2018/20 на Европейската централна банка от 11 април 2018 г. относно предложение за регламент за учредяване на Европейския паричен фонд (ОВ C 220, 25.6.2018 г., стр. 2). Всички становища на ЕЦБ са достъпни на EUR-Lex.

(10) Вж. параграф 3.1 от Становище CON/2016/11 на Европейската централна банка от 11 март 2016 г. относно а) предложение за регламент за определяне на общите правила за секюритизациите и въвеждане на европейска нормативна уредба на опростени, прозрачни и стандартизирани секюритизации и б) предложение за регламент за изменение на Регламент (ЕС) № 575/2013 относно пруденциалните изисквания за кредитните институции и инвестиционните посредници (ОВ C 219, 17.6.2016 г., стр. 2); вж. общите забележки в Становище CON/2017/39 на Европейската централна банка от 4 октомври 2017 г. относно предложение за регламент на Европейския парламент и на Съвета за изменение на Регламент (ЕС) № 1095/2010 за създаване на Европейски надзорен орган (Европейски орган за ценни книжа и пазари) и на Регламент (ЕС) № 648/2012 по отношение на процедурите и участващите органи при лицензирането на ЦК, както и на изискванията за признаване на ЦК от трети държави (ОВ C 385, 15.11.2017 г., стр. 3); вж. параграф 2 от Становище CON/2020/22 на Европейската централна банка от 23 септември 2020 г. относно предложения за регламенти за изменение на рамката за секюритизациите на Съюза в отговор на пандемията от COVID-19 (ОВ C 377, 9.11.2020 г., стр. 1); и Препоръка ЕЦБ/2017/18 на Европейската централна банка за решение на Европейския парламент и на Съвета за изменение на член 22 от Устава на Европейската система на централните банки и на Европейската централна банка (ОВ C 212, 1.7.2017 г., стр. 14).

(11) Вж. член 1, параграф 5, буква б) от Регламент (ЕС) № 1095/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за ценни книжа и пазари), за изменение на Решение № 716/2009/ЕО и за отмяна на Решение 2009/77/ЕО на Комисията (ОВ L 331, 15.12.2010 г., стр. 84).